2017. gada Rīkojums Nr.

Rīgā (prot. Nr. . §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 20.0. versija)**

1. Apstiprināt un iekļaut informācijas un komunikācijas tehnoloģiju mērķarhitektūras 20.0. versijā projekta "LVDC tīkls, drošības platforma un LVDC koplietošanas daļa" (turpmāk – projekts) aprakstu un projekta izmaksas 2  000 000 *euro* apmērā.

2. Centrālajai finanšu un līgumu aģentūrai uzaicināt valsts akciju sabiedrību "Latvijas Valsts radio un televīzijas centrs" iesniegt projekta iesniegumu Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk – 2.2.1.1. pasākums) ietvaros.

3. Finansēt projektu 2.2.1.1. pasākuma ietvaros, ja projekta iesniegums atbilst projektu iesniegumu vērtēšanas kritērijiem un Ministru kabineta 2015. gada 17. novembra noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" iekļautajiem nosacījumiem.

4. Noteikt valsts akciju sabiedrību "Latvijas Valsts radio un televīzijas centrs" par projekta iesniedzēju un atbildīgo par projekta īstenošanu un projekta aprakstā plānoto rezultātu (tai skaitā finanšu, rezultāta un iznākuma rādītāju) sasniegšanu.

 5. Pēc projekta pabeigšanas noteikt projekta uzturēšanas izmaksas 2019.gadā ne vairāk kā 361 000 *euro* gadā, 2020. un 2021.gadā ne vairāk kā 432 000 *euro* gadā.

 6. Satiksmes ministrijai pēc projekta pabeigšanas sagatavot un iesniegt Ministru kabinetā rīkojuma projektu par valsts budžeta apropriācijas pārdali Satiksmes ministrijai no citām ministrijām un centrālajām valsts iestādēm, lai nodrošinātu finansējumu projekta uzturēšanas izdevumu segšanai.

7. Ja pārdalāmais finansējums nenodrošina 5.punktā paredzēto apmēru, tad, ievērojot Latvijas Kiberdrošības stratēģijā noteikto politikas mērķi, jautājumu par Satiksmes ministrijai papildu nepieciešamo finansējumu skatīt Ministru kabinetā likumprojekta “Par valsts budžetu 2019.gadam” un likumprojekta “Par vidēja termiņa budžeta ietvaru 2019., 2020. un 2021.gadam” sagatavošanas procesā kopā ar ministriju un citu centrālo valsts iestāžu prioritāro pasākumu pieprasījumiem, ņemot vērā valsts budžeta finansiālās iespējas.

8. Valsts akciju sabiedrībai "Latvijas Valsts radio un televīzijas centrs" nodrošināt šā rīkojuma 6.punktā un 7.punktā norādīto finansējuma aprēķinu, pamatojoties uz sistēmas pārziņa sniegto informāciju, un pēc saskaņošanas ar Vides aizsardzības un reģionālās attīstības ministriju iesniegt Satiksmes ministrijai.

9. Institūcijām, kas nav valsts budžeta iestādes (pašvaldība, valsts kapitālsabiedrība), izdevumus saistībā ar informācijas sistēmu uzturēšanu segt no saviem līdzekļiem atbilstoši noslēgtajiem līgumiem ar valsts akciju sabiedrību "Latvijas Valsts radio un televīzijas centrs".

Ministru prezidents M.Kučinskis

Satiksmes ministrs U.Augulis

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

D.Valdmanis 67028105

Dainis.Valdmanis@sam.gov.lv